**Zmluva o dielo č..........**

uzavretá podľa § 536 a nasl. zákona č. 513/1991 Zb. Obchodný zákonník

medzi nasledujúcimi zmluvnými stranami

(ďalej „**zmluva**“):

**Objednávateľ:**

Obchodné meno: Technické služby Žiar nad Hronom, spol. s r.o.

Sídlo: A. Dubčeka 45, 965 58 Žiar nad Hronom

IČO: 31609651

IČDPH: SK 2020479714

DIČ:

Zapísaný v Obchodnom registri OS Banská Bystrica oddiel Sro, vložka číslo: 2034/S.
Bankové spojenie:

Účet číslo:

IBAN:

SWIFT:

Zastúpený:

(ďalej len **„objednávateľ“)**

**a**

**Zhotoviteľ:**

Obchodné meno: ............................

Sídlo: ............................

 ............................

 ............................

Daňové číslo: ............................

IČ DPH: ............................

Zapísaný v Obchodnom registri ............................ ............................ ............................

Bankové spojenie: ............................

Číslo účtu: ............................

SWIFT: ............................

IBAN: ............................

Zastúpený: ............................,

 ............................

(ďalej len **„zhotoviteľ“),**

(spolu ďalej len **„zmluvné strany“** alebo jednotlivo **„zmluvná strana“)**

**Preambula**

Táto zmluva je výsledkom verejnej súťaže vyhlásenej objednávateľom ako verejným obstarávateľom, v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov, v platnom znení (ďalej „ZVO"), na obstaranie nadlimitnej zákazky Zimný štadión - Chladenie.Predmet plnenia bude financovaný z prostriedkov Objednávateľa.

1. **Predmet zmluvy**
2. **Zhotoviteľ** sa zaväzuje vykonať pre **objednávateľa** nasledovné dielo:

Zhotovenie a dodanie **technologického celku** pozostávajúceho z viacerých na seba nadväzujúcich technologických zariadení –

1.
2.
3.

(ďalej tiež **„dielo"** alebo **„zariadenia“** alebo jednotlivé zariadeniaako **„časti diela“** alebo **„zariadenie“**)podľa špecifikácie uvedenej v prílohe č. 1 ku tejto zmluve a previesť na neho vlastnícke právo k dielu. **Objednávateľ** sa zaväzuje riadne zhotovené a dodané **dielo** prevziať a zaplatiť zhotoviteľovi dohodnutú cenu za dielo podľa čl. II tejto zmluvy.

1. **Zhotoviteľ** sa zaväzuje, že každé **zariadenie** bude dodané spolu s (i) dodacím listom **zariadenia,** (ii) návodom na použitie **zariadenia** v slovenskom alebo českom jazyku, (iii) záručným listom **zariadenia,** (iv) kópiami certifikátov alebo iných obdobných dokumentov, ktorými je schválené uvedenie **zariadenia** do prevádzky a jeho užívanie v zmysle príslušných právnych predpisov, (v) dokladmi preukazujúcimi nadobudnutie licencie, alebo iného práva duševného vlastníctva v prípade, že v **zariadení** je predmet takéhoto duševného vlastníctva vyjadrený (napr. software).
2. **Dielo sa považuje za riadne zhotovené a dodané po odovzdaní všetkých zariadení v súlade s podmienkami tejto zmluvy.**
3. **Zhotoviteľ** sa ďalej zaväzuje na základe tejto zmluvy ako súčasť zhotovenia **diela** poskytnúť **objednávateľovi** nasledovné služby v mieste uvedenom v bode 2.1 súťažných podkladov a súvisiacej dokumentácii poskytnutej **objednávateľom:**
4. návrh, príprava a schválenie realizačnej projektovej dokumentácie (do 4 týždňov od podpisu zmluvy),
5. zabezpečenie schválenia vytvorenej projektovej dokumentácie na technickej inšpekcii,
6. demontáž starej technológie chladenia (s výnimkou časti pod ľadovou plochou),
7. montáž, oživenie, spustenie a skúšobná prevádzka novej technológie chladenia (výroby ľadu),
8. výroby tepla,
9. vodného hospodárstva,
10. technologických oceľových konštrukcií,
11. elektroinštalácie,
12. automatického systému riadenia technologických procesov,
13. detekčného systému,
14. automatického systému varovania obyvateľstva,
15. prevádzkového potrubia NH3,
16. prevádzkového potrubia vykurovacej vody,
17. prevádzkového potrubia chladiacej vody,
18. prevádzkové potrubie technologickej vody,
19. havarijné vetranie,
20. odvlhčovanie zimného štadióna,
21. zabezpečenie všetkých povolení a skúšok potrebných pre prevádzku celého predmetu zákazky. Najmä o odskúšanie, zabezpečenie tlakových skúšok pevnosti a tesnosti potrubných systémov a úradných skúšok ďalších systémov a ich sprevádzkovanie.
22. doprava zariadení do miesta určenom v tejto zmluve,
23. inštalácia zariadení na mieste určenom v tejto zmluve,
24. vybavenie a vykonanie všetkých povolení a skúšok potrebných na prevádzku zariadení,
25. odovzdanie zariadení v zmysle dohodnutej konečnej prebierky,
26. vykonanie školení obsluhy a údržby v zmysle dohodnutého rozsahu,
27. demontáž a montáž existujúcich (nahrádzaných) zariadení a rozvodov,
28. ostatné zariadenia potrebné na funkčnú prevádzku (najmä uvedené v prílohe č. 4 súťažných podkladov),
29. záručné servisy,
30. servisné prehliadky kompresorov od spustenia počas záruky 24 mesiacov (vrátane),

(ďalej tiež len **„súvisiace služby“**).

1. Súčasťou vykonania **diela** sú všetky činnosti a náklady vynaložené **zhotoviteľom** najmä naprojektovanie a príprava projektovej dokumentácie, na materiál potrebný na zhotovenie **zariadení,** poistenie, clo, iné poplatky súvisiace s dovozom materiálu, dopravou **zariadení,** poplatky súvisiace s certifikáciou **zariadení** a správne a obdobné poplatky vyberané akýmkoľvek orgánom verejnej moci, ako aj cena dokumentácie a návodu na obsluhu **zariadení,** ktoré sú nevyhnutné na riadne užívanie **zariadení** alebo s nimi súvisia, kompletná inštalácia **zariadení,** vykonanie predpísaných testov, skúšok, kompletného zaškolenia obsluhy **zariadení** po ich nainštalovaní, záruka za vady a pozáručná technická podpora.
2. **Zhotoviteľ** vyhlasuje, že (i) veci dodané **zhotoviteľom** v súvislosti s vykonaním **diela** nie sú a ani v čase vykonania predmetu plnenia nebudú zaťažené žiadnym právom tretej osoby, najmä záložným právom alebo predkupným právom, (ii) takéto veci nie sú prenajaté a ani v čase vykonania predmetu plnenia nebudú prenajaté tretej osobe a (iii) neexistuje právny predpis ani rozhodnutie orgánu verejnej moci, ktoré by **zhotoviteľovi** akýmkoľvek spôsobom bránili v nakladaní s takýmito vecami.
3. V prípade, ak bude na riadne užívanie predmetu plnenia nevyhnutné akékoľvek právo duševného vlastníctva **zhotoviteľa** alebo tretej osoby, **zhotoviteľ** zabezpečí, že **objednávateľ** nadobudnutím vlastníctva k predmetu plnenia získa aj všetky oprávnenia a licencie na takého práva a odplata za používanie týchto práv bude zahrnutá v cene predmetu plnenia.
4. **Zhotoviteľ** zároveň vyhlasuje, že v okamihu odovzdania dielo nebude mať nemá žiadne právne vady a nebude zaťažené právom tretej osoby.
5. **Objednávateľ** sa zaväzuje zabezpečiť:
6. technologickú podporu pri sprevádzkovaní **zariadenia.**
7. dodávku potrebných dielcov na prebranie pracoviska v zmysle zadania (u **zhotoviteľa** a **objednávateľa).**
8. **Zhotoviteľ** sa zaväzuje pri vykonávaní činnosti podľa predmetu tejto zmluvy v priestoroch objednávateľa dodržiavať všetky povinnosti vyplývajúce pre neho zo všeobecne záväzných právnych predpisov SR a vnútorných predpisov **objednávateľa** v oblasti bezpečnosti a ochrany zdravia pri práci, tvorby a ochrany životného prostredia a predpisov z oblasti požiarnej ochrany, ktoré sú aplikovateľné na činnosti vykonávané **zhotoviteľom** pre **objednávateľa** a s pôsobením zamestnancov **zhotoviteľa** v objektoch **objednávateľa** na základe tejto zmluvy.
9. Pre prípad, že časť predmetu plnenia bude mať povahu autorského diela v zmysle príslušných ustanovení zákona č. 618/2003 Z.z. o autorskom práve a právach súvisiacich s autorským právom, v platnom znení (ďalej len „autorský zákon“), **zhotoviteľ** udeľuje objednávateľovi v súlade s § 40 autorského zákona bezodplatne súhlas na použitie takéhoto diela (súčasť predmetu plnenia). **Zhotoviteľ** udeľuje **objednávateľovi** výhradnú licenciu, resp. sublicenciu po dobu trvania majetkových práv autora v zmysle § 21 autorského zákona a teritoriálne neobmedzenú licenciu, resp. sublicenciu. **Zhotoviteľ** touto zmluvou udeľuje **objednávateľovi** bezodplatne súhlas použiť dielo spôsobmi uvedenými v § 18 ods.2 autorského zákona.
10. **Zhotoviteľ** sa zaväzuje vysporiadať všetky právne vzťahy s tretími osobami, ktoré vytvorili, spolupôsobili resp. dodali obsah vyššie uvedeného diela, a to najmä uzavretím príslušných autorských a iných zmlúv tak, aby tieto osoby nemohli uplatňovať voči **objednávateľovi** žiadne nároky, vyplývajúce im z osobnostných, autorských, priemyselných práv, práv súvisiacich s autorským právom či iných obdobných práv v súvislosti s riadnym plnením záväzkov **zhotoviteľa,** vyplývajúcich z tejto zmluvy.
11. **Cena diela a cena za služby**
12. Celková cena **diela (zariadení) vrátane súvisiacich služieb a cena za záručné prehliadky a servisné prehliadky** v rozsahu podľa čl. I. bod 1 a bod 2 tejto zmluvy je určená dohodou **zmluvných strán** vo výške:

|  |  |  |  |
| --- | --- | --- | --- |
| **Názov zariadenia (časti diela) alebo cena prehliadok a servisov** | **Cena v € bez DPH** | **Výška DPH v € (20%)** | **Cena v € s DPH** |
|  |  |  |  |
| Chladenie Zimného štadióna |  |  |  |
| Cena za povinné záručné prehliadky  |  |  |  |
| Cena za servisné prehliadky kompresorov od spustenia počas záručnej doby 24 mesiacov (vrátane) |  |  |  |
| **Cena celkom** |  |  |  |

1. **Zmluvné strany** jasne vyhlasujú, že cena stanovená v bode 1 tohto článku je cena pevná, odsúhlasená **zhotoviteľom** na základe jeho odborne vykonaného zhodnotenia **diela,** jeho stavu a podmienok súvisiacich s vykonaním tohto **diela. Zhotoviteľ** prehlasuje, že neuplatní navýšenie ceny z dôvodu prípadného chybného výpočtu pri spracovaní ponuky, ako ani z dôvodu neznalosti stavu, podmienok a procesov potrebných pre vykonanie **diela.**
2. **Zhotoviteľ** sa zaväzuje, že bez predchádzajúceho písomného súhlasu **objednávateľa** nebude postupovať, odplatne ani bezodplatne prevádzať, ani inak nakladať s pohľadávkami vyplývajúcimi zo zmluvy.
3. **Zhotoviteľ** prehlasuje, že **cena za povinné záručné prehliadky** a cena za servisné prehliadky kompresorov je pevná a nemenná počas doby dohodnutej doby.
4. **Platobné podmienky**
5. **Zmluvné strany** sa dohodli, že cena diela bude uhradená nasledovne:
6. čiastka 100% zo **zmluvnej ceny za chladenie zimného štadióna** do 30 dnípo uvedení zariadenia do prevádzky a podpisu preberacieho protokolu na zariadenie oboma zmluvnými stranami. Zhotoviteľ vystaví vyúčtovaciu faktúru na **zmluvnú cenu za chladenie zimného štadióna**. Splatnosť faktúry je do 30 dní odo dňa podpisu preberacieho protokolu oboma zmluvnými stranami.
7. Cena za záručné prehliadky do 30 dní po ich úspešnom vykonaní,
8. Cena za servisné prehliadky kompresorov do 30 dní po ich úspešnom vykonaní.
9. Podkladom k vystaveniu a úhrade faktúr bude zmluva a preberacie protokoly o odovzdaní a prevzatí predmetu plnenia podpísané zástupcami oboch **zmluvných strán** vyhotovené v súlade s podmienkami čl. VI bod 3 tejto zmluvy. **Zhotoviteľ** zašle **objednávateľovi** faktúru minimálne v štyroch vyhotoveniach najneskôr do 10 dní odo dňa prevzatia predmetu plnenia **objednávateľom.**
10. Úhrada sa uskutočňuje bezhotovostným prevodom na účet **zhotoviteľa:** č.ú.: (viď str. 1 tejto zmluvy)*.* V prípade ak je na vystavenej faktúre uvedené iné číslo účtu **zhotoviteľa,** je **objednávateľ** bez ohľadu na túto skutočnosť oprávnený uhradiť príslušnú cenu na účet **zhotoviteľa** uvedený v tomto bode.
11. Faktúra (daňový doklad) **zhotoviteľa** musí obsahovať nasledovné náležitosti:
12. obchodné meno **zhotoviteľa,** adresu jeho sídla, miesta podnikania, prípadne prevádzkarne, jeho
identifikačné číslo pre daň z pridanej hodnoty,
13. bankové spojenie **zhotoviteľa** (názov a adresa banky **zhotoviteľa,** SWIFT kód),
14. číslo bankového účtu **zhotoviteľa** (v rámci EÚ aj v tvare IBAN),
15. názov **objednávateľa,** adresu jeho sídla, miesta podnikania, prípadne prevádzkarne
**objednávateľa** a jeho identifikačné číslo pre daň z pridanej hodnoty, ak mu je pridelené,
16. poradové číslo faktúry,
17. dátum dodania predmetu plnenia, ak tento dátum možno určiť a ak sa odlišuje od dátumu
vyhotovenia faktúry,
18. dátum vyhotovenia faktúry,
19. množstvo a druh realizovaného predmetu plnenia,
20. základ dane, jednotkovú cenu bez dane a zľavy a rabaty, ak nie sú obsiahnuté v jednotkovej cene, j.
21. sadzbu dane, údaj o oslobodení od dane alebo v prípadoch, ak **zhotoviteľ** neuplatňuje na faktúre DPH z iných dôvodov, informáciu o osobe povinnej zaplatiť DPH, s uvedením príslušného ustanovenia právnych predpisov, ktoré to odôvodňujú,
22. výšku dane spolu v mene EUR,
23. celkovú sumu požadovanú na platbu v mene EUR zaokrúhlenú na dve desatinné miesta,
24. číslo a názov zmluvy,
25. kód klasifikácie produkcie CPV:
26. **Zmluvné strany** sa dohodli, že v prípade, ak faktúra **zhotoviteľa** nebude obsahovať náležitosti uvedené v predchádzajúcom bode, je **objednávateľ** oprávnený vrátiť ju **zhotoviteľovi** na opravu alebo doplnenie. V takom prípade sa plynutie lehoty splatnosti zastaví a nová lehota splatnosti začne plynúť odo dňa doručenia riadne a správne vystavenej faktúry **objednávateľovi.**
27. **Zmluvné strany** sa dohodli, že v prípade ak **objednávateľ** neurčí inak, bude akékoľvek peňažné plnenie zo strany **objednávateľa zhotoviteľovi** prednostne použité na úhradu istín pohľadávok **zhotoviteľa** voči **objednávateľovi** a až po úplnom uhradení istín všetkých pohľadávok na úhradu ich príslušenstva. V prípade existencie viacerých pohľadávok **zhotoviteľa** voči **objednávateľovi** sa takéto peňažné plnenie použije najprv na úhradu istiny pohľadávky najskôr splatnej.
28. **Miesto, čas a spôsob plnenia**
29. **Zhotoviteľ** je povinný vykonať **dielo** v areáli a budove Zimného štadióna v meste Žiar nad Hronom (ďalej aj **„pracovisko"),** s odbornou starostlivosťou,včas a riadne. **Zhotoviteľ** vyhlasuje, že sa s formou, povahou a podmienkami **pracoviska,** vrátane všetkých hydrologických, klimatických a geotechnických podmienok a ekologických aspektov **pracoviska,** oboznámil pred podpisom tejto zmluvy. **Zhotoviteľ** zároveň získal všetky informácie o **pracovisku,** ktoré sú nevyhnutné pre riadne vykonanie **diela** a pre predchádzanie vzniku škôd na **pracovisku** a **diele,** ako aj informácie o prístupových a príjazdových cestách k **pracovisku.**
30. **Zhotoviteľ** zabezpečí ako súčasť ceny o dielo na svoje náklady a riziko aj:
	1. nakládku každého **zariadenia** u výrobcu,
	2. transport a poistenie zariadení počas transportu
	3. vykládku **zariadení** z kamiónu za účasti zástupcu zhotoviteľa,
	4. pripojenie **zariadení** podľa dokumentácie výrobcu,
	5. sprevádzkovanie **zariadení.**
31. **Objednávateľ** na svoje náklady a riziko zabezpečí:
32. demontáž zariadení
33. vypratanie priestorov pre stavbu a inštaláciu zariadení
34. **Zhotoviteľ** je povinný vykonať **dielo vrátane súvisiacich služieb** v množstve, kvalite a vyhotovení podľa prílohy č.1 a dodať **objednávateľovi** prislúchajúcu sprievodnú dokumentáciu.
35. **Zhotoviteľ** je povinný dodať **dielo** nezaťažené právom tretej osoby.
36. **Zhotoviteľ** vykoná **dielo** na základe písomnej objednávky po uzavretí tejto zmluvy (ďalej „**Objednávka/-ky**“). **Zhotoviteľ** sa zaväzuje touto zmluvou vykonať **dielo, resp. jeho časti** v lehote najneskôr do 4 mesiacov odo dňa doručenia Objednávky. Lehota potrebná na dodanie projektovej dokumentáciu v kvalite vyhotovenia potrebnej na schválenie technickou inšpekciou (max. 4 týždne) je už započítaná v pôvodnej 4 mesačnej lehote odo dňa doručenia objednávky. Lehotu dodania celého diela je možné predĺžiť maximálne o 1 mesiac potrebný na schválenie dokumentácie technickou inšpekciou.
37. V prípade ak hrozí, že **zhotoviteľ** nevykoná **dielo** resp. neposkytne **objednávateľovi súvisiace služby** v lehote určenej podľa tejto zmluvy, **zhotoviteľ** je povinný o tejto skutočnosti písomne informovať **objednávateľa** bez zbytočného odkladu po tom, čo sa o tejto skutočnosti dozvie. Toto oznámenie bude obsahovať dôvody omeškania a predpokladaný deň vykonania **diela** resp. poskytnutia **súvisiacich služieb.** Splnením povinnosti **zhotoviteľa** uvedenej v tomto odseku nie sú dotknuté ostatné nároky **objednávateľa** vyplývajúce z porušenia záväzku **zhotoviteľa** vykonať **dielo** resp. poskytnúť **súvisiace služby** riadne a včas, predovšetkým nároky na zmluvnú pokutu a náhradu škody.
38. **Zhotoviteľ** znáša nebezpečenstvo škody na veciach, ktoré zabezpečil pre vykonanie predmetu plnenia.
39. Nebezpečenstvo vzniku škody na predmete plnenia alebo jeho vykonanej časti znáša výlučne **zhotoviteľ** a to až do jeho prevzatia podľa čl. VI tejto zmluvy zo strany **objednávateľa.** Nebezpečenstvo vzniku škody na **diele** prechádza zo **zhotoviteľa** na **objednávateľa** záverečným odovzdaním predmetu plnenia, podpísaním **Preberacieho protokolu.**
40. V prípade vzniku škody na predmete plnenia do času jeho prevzatia **objednávateľom** sa **zhotoviteľ** zaväzuje túto škodu oznámiť **objednávateľovi** a prednostne, bez zbytočného odkladu, uviesť predmet plnenia do pôvodného stavu.
41. Dodacie listy predkladané pri dodávke **diela objednávateľovi** musia obsahovať číslo tejto zmluvy a popis **diela,** ktorý je obsahom dodávky. Poverená osoba **objednávateľa** prekontroluje a písomne potvrdí správnosť a zhodu dodacích listov s obsahom dodávky, ktorý je predmetom tejto zmluvy.
42. **Zhotoviteľ** je povinný písomne oznámiť pripravenosť **diela** k odoslaniu najneskôr 5 pracovných dní pred začatím inštalačných prác.
43. Za veci prevzaté od **objednávateľa** na zapracovanie do **diela** zodpovedá **zhotoviteľ** v rovnakom rozsahu ako skladovateľ za škodu na skladovanej veci podľa § 533 Obchodného zákonníka.
44. **Záruka a nároky z vád diela**
45. **Zhotoviteľ** zodpovedá za to, že dielo bude vykonané podľa podmienok tejto zmluvy, a že počas záručnej doby bude mať vlastnosti dohodnuté v tejto zmluve ako aj obvyklé vlastnosti a bude spôsobilý na riadne používanie na účel, na ktorý je určený.
46. Záručná doba na **dielo**, resp. **zariadenia tvoriace** **dielo je minimálne 24 mesiacov ak, výrobca neponúka dlhšiu záručnú dobu**. Záručná doba začína plynúť až po úspešnom uskutočnení skúšobnej prevádzky a odo dňa odovzdania predmetu plnenia (**jednotlivého zariadenia**) a jeho prevzatia **objednávateľom.** Počas tejto záručnej doby musí byť **dielo,** resp. jeho časť tvorená jednotlivým zariadením,spôsobilé na zmluvný a bežný účel a zachová si počas tejto lehoty dohodnuté a obvyklé vlastnosti. Osobitné záručné podmienky týkajúce sa jednotlivých zariadení tvoria obsah prílohy č. 1 tejto zmluvy.
47. **Zmluvné strany** sa dohodli že **objednávateľ** je oprávnený uplatňovať nároky z akejkoľvek vady kedykoľvek až do skončenia trvania záručnej doby.
48. **Zhotoviteľ** zodpovedá za vady, ktoré má predmet plnenia v okamihu prechodu nebezpečenstva na **objednávateľa,** aj keď sa vada stane zjavnou až po tejto dobe. **Zhotoviteľ** zodpovedá takisto za akúkoľvek vadu, ktorá vznikne po dobe prechodu nebezpečenstva na **objednávateľa,** ak je spôsobená porušením povinností **zhotoviteľa.**

Na odstránenie vád zistených a reklamovaných **objednávateľom** v záručnej aj pozáručnej dobe nastúpi **zhotoviteľ** v lehote do 48 hodín od oznámenia **objednávateľom.** Zároveň bude poskytnutá podpora na horúcej linke "Hot Line" - tel. číslo: **[***doplní uchádzač*], e-mail: **[***doplní uchádzač*].

1. **Objednávateľ** sa zaväzuje, že prípadnú požiadavku na odstránenie vady uplatní bezodkladne po jej zistení písomne, e-mailom.
2. Záručná doba neplynie po dobu, po ktorú **objednávateľ** nemôže užívať **zariadenie** pre jeho vady, za ktoré zodpovedá **zhotoviteľ.**
3. **Zhotoviteľ** poskytuje **objednávateľovi** pozáručný servis v dĺžke minimálne 10 rokov od uplynutia záruky. Poskytovania pozáručného servisu nie je predmetom tejto zmluvy. Okrem služby uvedenej v čl. 2 bod 1 (ceny za servisné prehliadky kompresorov do 10 000 MTh), ktorú si bude objednávateľ objednávať na základe aktuálnych potrieb.
4. Ak má dodané **zariadenie** vady, **objednávateľ** oznámi **zhotoviteľovi** vady a **objednávateľ** má vždy právo požadovať od **zhotoviteľa,** aby bez zbytočného odkladu začal s odstraňovaním vád a v lehote primeranej zložitosti a charakteru vád na svoje náklady odstránil vady, a to (i) dodaním chýbajúcej časti predmetu plnenia, (ii) odstránením vád opravou, ak sú vady opraviteľné v mieste dodania alebo (iii) odstránením vád opravou, ak sú vady opraviteľné v mieste v najbližšom servisnom pracovisku **zhotoviteľa** alebo v najbližšom pracovisku servisného partnera **zhotoviteľa,** ak povaha vád predmetu plnenia neumožňuje ich odstránenie spôsobmi v mieste dodania; v tomto prípade je **zhotoviteľ** povinný na svoje náklady dopraviť príslušnú časť predmetu plnenia alebo celý predmet plnenia z miesta dodania do svojho servisného pracoviska alebo do najbližšieho pracoviska svojho servisného partnera a následne po odstránení vád na svoje náklady dopraviť príslušnú časť predmetu plnenia alebo celý predmet plnenia do miesta dodania.
5. Do doby odstránenia vád nie je **objednávateľ** povinný platiť časť **zmluvnej ceny,** ktorá by zodpovedala jeho nároku na zľavu zo **zmluvnej ceny,** ak by vady neboli odstránené.
6. **Zhotoviteľ** znáša všetky náklady spojené s odstránením vád predmetu plnenia, najmä náklady na prácu spojenú s odstránením vád, náklady na obstaranie častí zariadenia, ktorými majú byť nahradené vadné časti predmetu plnenia a náklady na dopravu s tým súvisiacu.
7. Predmet plnenia má právne vady, ak predmet plnenia alebo jeho časť je zaťažená právom tretej osoby alebo ak existujú záväzky zhotoviteľa na zriadenie takýchto práv tretej osoby (napr. právom z priemyselného a duševného vlastníctva, záložným právom a pod.) (ďalej „**právne vady**“).
8. **Objednávateľ** je povinný písomne oznámiť **zhotoviteľovi** právne vady do 14 pracovných dní po tom, čo sa dozvedel o uplatnení práva tretej osoby podľa bodu 12 toho článku.
9. Ak má akákoľvek časť predmetu plnenia akúkoľvek právnu vadu podľa bodu 12 tohto článku, má **objednávateľ** vždy právo požadovať od **zhotoviteľa,** aby bez zbytočného odkladu, najneskôr do 30 dní od obdržania písomného oznámenia **objednávateľa** o právnej vade, na svoje náklady odstránil právne vady. Do doby odstránenia právnych vád podľa bodu 15 tohto článku nie je **objednávateľ** povinný zaplatiť **zmluvnú cenu**.
10. V prípade, že **zhotoviteľ** neodstráni právne vady predmetu plnenia v lehote podľa bodu 14 tohto článku, bude **objednávateľ** oprávnený (i) požadovať zľavu zo **zmluvnej ceny (objednávateľ** je vždy oprávnený znížiť o zľavu **zmluvnú cenu** platenú **zhotoviteľovi;** ak **zmluvná** cena už bola zaplatená, môže **objednávateľ** požadovať vrátenie časti **zmluvnej ceny,** alebo (ii) odstúpiť od zmluvy.
11. **Objednávateľ** je povinný rozhodnúť sa medzi nárokmi podľa bodu 14 tohto článku do 30 dní od márneho uplynutia lehoty podľa bodu 13.
12. V prípade právnych vád ktorejkoľvek časti predmetu plnenia je **zhotoviteľ** zároveň povinný na svoje náklady zabezpečiť obhajobu **objednávateľa** proti nárokom tretích osôb z porušenia ich práv, a uhradiť všetky sumy, najmä náklady, škody a trovy právneho zastúpenia, ktoré súd vo svojom konečnom rozhodnutí prizná tretej osobe, alebo na ktoré vznikne tretej osobe nárok v súlade s dohodou o urovnaní s treťou osobou odsúhlasenou **zhotoviteľom,** za predpokladu, že **objednávateľ** oznámi **zhotoviteľovi** písomne právne vady v lehote podľa bodu 12 tohto článku.
13. Voľba medzi nárokmi uvedenými v bode 8 resp. 14 tohto článku patrí **objednávateľovi**, ak túto voľbu oznámi **zhotoviteľovi** v oznámení vád zaslanom **zhotoviteľovi. Zmluvné strany** sa dohodli, **že objednávateľ** môže v každom prípade popri nároku uvedenom v bode 8 tohto článku požadovať aj primeranú zľavu zo **zmluvnej ceny.**
14. **Zhotoviteľ** sa zaväzuje v záručnej dobe **diela** v lehote 48 hodín od doručenia písomnej reklamácie začať s odstraňovaním vád na vlastné náklady. Uvedená lehota sa predlžuje o dni pracovného voľna a sviatky.
15. V prípade omeškania **zhotoviteľa** s nástupom na servisný zásah za účelom odstraňovania vád, patrí **objednávateľovi** nárok na zmluvnú pokutu vo výške 500,- Eur za každý začatý deň omeškania. Nárokom na zmluvnú pokutu nie je dotknutý nárok **objednávateľa** na náhradu škody spôsobenej omeškaním.
16. **Odovzdanie a prevzatie diela do užívania**
17. **Zhotoviteľ** je povinný **objednávateľa** vyzvať na prevzatie predmetu plnenia podľa tejto zmluvy minimálne 14 pracovných dní pred dohodnutým dátumom dodania a prevzatia takéhoto plnenia.
18. Preberacie konanie bude pozostávať z (i) prevzatia **zariadenia** u **zhotoviteľa** a (ii) prevzatia **zariadenia** u **objednávateľa** (vrátane inštalácie, uvedenie **zariadenia** do prevádzky a preverenie kompletnosti a funkčnosti **zariadenia).** Súčasťou preberacieho konania bude tiež vykonanie súvisiacich **služieb.** Preberacie konanie sa vykoná v súlade s podmienkami preberacieho konania, ktoré si zmluvné strany dohodnú v súlade so zvyklosťami.
19. O prevzatí predmetu plnenia sa spíše preberací protokol (ďalej len **„Preberací protokol**“),ktorý podpíšu obidve **zmluvné strany,** a ktorý bude obsahovať čitateľné mená a podpisy kontaktných osôb odovzdávajúceho a preberajúcich osôb, pečiatku a dátum prevzatia **zariadenia.**
20. K podpísaniu **Preberacieho protokolu** za **objednávateľa** a **zhotoviteľa** sú oprávnené kontaktné osoby **objednávateľa** a **zhotoviteľa** určené v tejto zmluve. **Zhotoviteľ** odovzdá **objednávateľovi** všetky doklady, ktoré sú potrebné na prevzatie a na užívanie **zariadenia.** V prípade, že má **dielo** pri preberaní vady, respektíve **zhotoviteľ** si riadne nesplnil akúkoľvek zo svojich povinností podľa tejto zmluvy, **objednávateľ** je oprávnený odmietnuť prevzatie predmetu plnenia.
21. O riadnom ukončení poskytovania služieb podľa čl. I ods. 4 podľa písm. a) až h) a 5 tejto zmluvy bude spísaný osobitný preberací protokol po uskutočnení poslednej služby.
22. Bez ohľadu na ostatné ustanovenia tejto zmluvy, **objednávateľ** je vždy oprávnený podmieňovať prevzatie predmetu plnenia preukázaním riadnej inštalácie, uvedením do prevádzky a odskúšaním **zariadenia,** predvedením a overením funkčnosti **zariadenia,** kompletným zaškolením **objednávateľom** určeného obsluhujúceho personálu a dodávkou úplnej technickej dokumentácie k **zariadeniu,** potrebnej na jeho riadne užívanie. **Zhotoviteľ** je povinný skúšky, predvedenie pred **objednávateľom** a zaškolenie vykonať na vlastné náklady a na vlastné nebezpečenstvo v termíne dohodnutom s objednávateľom. Pokiaľ nie sú skúšky, predvedenie a zaškolenie riadne vykonané v dohodnutom termíne, nebezpečenstvo škody na **zariadení** neprechádza na **objednávateľa** ani v prípade splnenia ostatných povinností pri vykonaní predmetu plnenia a **objednávateľ** je oprávnený odmietnuť prevzatie predmetu plnenia. **Zmluvné strany** sa dohodli, že tento prípad sa nepovažuje za prípad omeškania **objednávateľa** s prevzatím predmetu plnenia.
23. Neúspešné overenie akéhokoľvek z kritérií uvedeného v tomto článku je dôvodom na neprevzatie **diela objednávateľom** a **zhotoviteľ** je povinný na vlastné náklady vykonať všetky nevyhnutné úkony na **diele** tak, aby **dielo** splnilo kritéria uvedené v prílohe 1.
24. **Objednávateľ** po neúspešnom overení kritérií uvedených v tomto článku určí **zhotoviteľovi** lehotu, v ktorej sa opakovane vykonajú skúšky podľa kritérií uvedených v tomto článku. **Pokiaľ Zhotoviteľ ani v opakovanej lehote nepreukáže, že dielo spĺňa všetky v tejto Zmluve dohodnuté požiadavky (najmä funkčné a/alebo výkonnostné parametre, riadnu inštaláciu a uvedenie do prevádzky, zaškolenie obsluhy), ide zo strany Zhotoviteľa o podstatné porušenie tejto Zmluvy.**
25. **Vyššia moc**
26. **Zhotoviteľ** a **objednávateľ** nie sú povinní plniť povinnosti podľa zmluvy počas doby trvania okolností, ktoré sú nezávislé od vôle **zmluvných** strán a ktoré vylučujú ich zodpovednosť v zmysle príslušných právnych predpisov. V prípade ak takéto okolnosti nastanú, **zhotoviteľ** je oprávnený predĺžiť termín vykonania predmetu plnenia a **objednávateľ** je oprávnený predĺžiť termín splatnosti ceny o dobu trvania takýchto okolností. **Zmluvná strana,** ktorá bola takýmito okolnosťami postihnutá, je povinná bezodkladne písomne informovať druhú **zmluvnú stranu,** v opačnom prípade nebude mať nárok na uplatnenie svojich práv podľa tohto odseku.
27. Ak sa splnenie tejto zmluvy stane nemožným do 2 mesiacov od vyskytnutia vyššej moci, **zmluvná strana,** ktorá sa bude chcieť odvolať na vyššiu moc, požiada druhú **zmluvnú stranu** o úpravu zmluvy vo vzťahu k **dielu,** k cene a času plnenia. Ak nedôjde k dohode, môže **zmluvná strana,** ktorá sa odvolala na vyššiu moc odstúpiť od zmluvy. Účinky odstúpenia nastanú dňom doručenia oznámenia o odstúpení od zmluvy.
28. **Odstúpenie od zmluvy**
29. V prípade podstatného porušenia tejto zmluvy **zmluvnou stranou** je druhá **zmluvná strana** oprávnená od tejto zmluvy odstúpiť bez zbytočného odkladu po tom, čo sa o tomto porušení dozvedela.
30. Ak porušenie zmluvných povinností **zmluvnou stranou** z tejto zmluvy znamená nepodstatné porušenie zmluvnej povinnosti, môže druhá **zmluvná strana** odstúpiť od zmluvy v prípade, že **zmluvná strana,** ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá, ibaže táto skôr vyhlási, že svoj záväzok nesplní.
31. **Objednávateľ** je oprávnený odstúpiť od tejto **zmluvy,** najmä ak **zhotoviteľ** koná akýmkoľvek spôsobom v rozpore so zásadami poctivého obchodného styku, dopustí sa nekalosúťažného konania, koná v rozpore s právnymi predpismi na ochranu hospodárskej súťaže; alebo ak svojim konaním poškodzuje dobré meno a oprávnené záujmy **objednávateľa.**
32. Podstatným porušením zmluvy sa v zmysle § 345 ods. 2 Obchodného zákonníka rozumie najmä: (i) omeškanie **zhotoviteľa** s vykonaním **diela**; (ii) nedodržanie dohodnutého termínu na odstránenie vady **zariadenia;** (iii) dodanie **zariadenia** s neodstrániteľnou podstatnou vadou, ktorá bráni alebo by mohla brániť jeho riadnemu užívaniu, resp. vedie k nesplneniu technických parametrov **zariadenia** uvedených v prílohe č. 1 k tejto zmluve.
33. Odstúpenie od zmluvy sa stáva účinným doručením písomného oznámenia o odstúpení druhej **zmluvnej strane.**
34. Pri odstúpení od zmluvy zo strany **objednávateľa** pre nedodržanie zmluvy zo strany **zhotoviteľa** sa uplatní nasledujúci postup:
	1. **zhotoviteľ** vráti všetky čiastky zaplatené **objednávateľom** podľa tejto **zmluvy.**
	2. **objednávateľ** vráti všetky položky dodané podľa tejto zmluvy.
35. Odstúpenie od zmluvy zo strany **objednávateľa** sa nedotýka práva na náhradu škody**.**
36. Odstúpením od zmluvy zmluva zaniká, keď je prejav vôle **zmluvnej strany** oprávnenej odstúpiť od zmluvy doručený druhej **zmluvnej strane.**
37. Odstúpením od tejto zmluvy zanikajú všetky práva a povinnosti **zmluvných strán** zo zmluvy. Odstúpenie od zmluvy sa však nedotýka nároku na náhradu škody vzniknutej porušením tejto zmluvy, nároku na zmluvnú pokutu alebo na úrok z omeškania.
38. **Zmluvná strana,** ktorej pred odstúpením od tejto zmluvy poskytla plnenie druhá **zmluvná strana,** toto plnenie vráti; pri peňažnom záväzku spolu s úrokmi vo výške 0,03% / deň. Ak vracia plnenie **zmluvná strana,** ktorá odstúpila od tejto zmluvy, má nárok na úhradu preukázateľných nákladov s tým spojených.
39. **Zmluvné sankcie**
40. V prípade omeškania **zhotoviteľa** s riadnym vykonaním **diela** patrí **objednávateľovi** nárok na zmluvnú pokutu vo výške 1 000 Eur za každý začatý deň omeškania, avšak maximálne do výšky 20% celkovej **zmluvnej** **ceny**. Nárokom na zmluvnú pokutu nie je dotknutý nárok na náhradu škody. **Zmluvné strany** prehlasujú, že výška takto určenej zmluvnej pokuty je primeraná povahe a výške zabezpečovanej zmluvnej povinnosti.
41. V prípade omeškania **objednávateľa** so zaplatením **zmluvnej ceny 1** resp. zmluvnej ceny 2 patrí **zhotoviteľovi** nárok na zaplatenie úroku z omeškania vo výške 0,01 % z dlžnej sumy za každý deň omeškania.
42. V prípade **neposkytnutia servisných služieb** podľa č. 2 bod 1 tejto zmluvy patrí **objednávateľovi** nárok na zmluvnú pokutu vo výške 100 Eur za každý začatý deň omeškania poskytnutia služby.
43. **Doručovanie**
44. Všetky oznámenia a všetka komunikácia medzi **zmluvnými stranami** podľa tejto zmluvy sa uskutočňuje písomne, a to doporučene, expresnou kuriérskou službou, faxom alebo e-mailom a považujú sa za riadne doručené ich doručením príslušnej **zmluvne strane,** ak nie je ustanovené inak; v prípade oznámenia faxom alebo e-mailom po potvrdení úspešného prenosu príjemcovi faxu, a to na adresy, ktoré **zmluvné strany** uviedli v záhlaví tejto zmluvy.
45. Na účely vykonávania ustanovení tejto zmluvy sú kontaktnými osobami, resp. koordinátormi nasledovné osoby:
	1. za **zhotoviteľa: uchádzač [***uchádzač doplní meno, e-mail a tel. číslo*]
	2. za **objednávateľa: .....................................**
46. Každá zo **zmluvných strán** je oprávnená kedykoľvek zmeniť kontaktnú osobu, o čom je povinná bezodkladne písomne informovať druhú **zmluvnú stranu.** Kontaktná osoba bude disponovať oprávneniami a právomocami potrebnými pre prijímanie a realizáciu rozhodnutí v súvislosti s plnením tejto zmluvy.
47. **Osobitné ustanovenia**
48. V prípade rozporu medzi ustanoveniami zmluvy a dispozitívnymi ustanoveniami všeobecne záväzných právnych predpisov právneho poriadku Slovenskej republiky, platia ustanovenia zmluvy. V prípade rozporu medzi ustanoveniami zmluvy a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou zmluvných strán vylúčiť, platia ustanovenia zmluvy a uvedené ustanovenia všeobecne záväzných právnych predpisov právneho poriadku Slovenskej republiky sa považujú za výslovne vylúčené.
49. Ak ktorékoľvek z ustanovení tejto zmluvy je neplatné alebo neúčinné, alebo ak sa takým stane z akéhokoľvek dôvodu, potom platnosť ostatných ustanovení nebude žiadnym spôsobom dotknutá. **Zmluvné strany** súhlasia, že v takomto prípade sa takéto neplatné alebo neúčinné ustanovenie považuje za nahradené platným ustanovením, ktoré má čo možno najviac podobný skutočný a obchodný účinok ako pôvodné ustanovenie.
50. V súvislosti s dôvernými informáciami sprístupnenými druhej **zmluvnej strane** je každá zmluvná strana povinná počas platnosti tejto zmluvy a po dobu dvoch rokov po skončení platnosti tejto zmluvy uchovávať a zabezpečovať utajenie a dôvernosť akýchkoľvek informácií označených za dôverné a nebude takéto informácie reprodukovať ani poskytovať tretím stranám bez predchádzajúceho písomného súhlasu druhej **zmluvnej strany** a ani ich využívať iným spôsobom, ako na naplnenie účelu tejto zmluvy.
51. **Záverečné ustanovenia**
52. Táto zmluva nadobúda platnosť a účinnosť dňom jej podpisu oboma **zmluvnými stranami.**
53. Táto zmluva je vyhotovená v 4 exemplároch, z ktorých každá zmluvná strana dostane dve vyhotovenia.
54. Prílohy tejto zmluvy tvoria jej neoddeliteľnú súčasť
55. Príloha č. 1 - špecifikácia **diela** (*uchádzač doplní podrobnú špecifikáciu zariadení tvoriacich predmet diela v štruktúre podmienok uvedených v projektovej dokumentácii vrátane opisu súvisiacich služieb*)
56. Akékoľvek zmeny a/alebo doplnenia tejto zmluvy sa môžu vykonať iba na základe dohody obidvoch **zmluvných strán,** a to vo forme písomných a očíslovaných dodatkov k zmluve podpísaných oprávnenými zástupcami oboch **zmluvných strán.**
57. Pokiaľ táto Zmluva neustanovuje inak, budú sa vzájomné vzťahy **zmluvných strán,** ktoré vznikli na základe tejto zmluvy a ktoré v nej nie sú výslovne upravené, riadiť v zmysle § 262 ods. 1 Obchodného zákonníka príslušnými ustanoveniami Obchodného zákonníka a ostatnými všeobecne záväznými právnymi predpismi slovenského právneho poriadku.
58. **Zmluvné strany** sa dohodli, že na rozhodovanie všetkých sporov, ktoré medzi nimi vzniknú z právneho vzťahu vzniknutého na základe tejto zmluvy alebo súvisiacich s touto zmluvou, vrátane sporov o platnosť, výklad a zánik tejto zmluvy, je daná právomoc súdov Slovenskej republiky, príslušným na rozhodovanie uvedených sporov je Krajský súd v Prešove.
59. Všetky bankové poplatky vyrubené bankou odlišnou od banky **objednávateľa** v súvislosti s touto zmluvou znáša **zhotoviteľa.**
60. **Zmluvné strany** sa dohodli, že všetky práva a povinnosti vyplývajúce z tejto zmluvy zaväzujú aj právnych nástupcov ktorejkoľvek zo **zmluvných strán.**
61. **Zmluvné strany** týmto vyhlasujú, že s obsahom tejto zmluvy súhlasia, a že vyjadruje ich slobodnú a vážnu vôľu, čo potvrdzujú prostredníctvom svojich oprávnených zástupcov, ktorí zmluvu podpísali.

V Žiari nad Hronom, dňa ........................... V ............................, dňa ..........................

**Objednávateľ: Zhotoviteľ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *[uchádzač doplní meno a priezvisko štatutárneho orgánu]*